b'\n_START_ARTICLE_\nSeemil\xc3\xa4iset\n_START_PARAGRAPH_\nSeemil\xc3\xa4iset ovat L\xc3\xa4hi-id\xc3\xa4n arabien, heprealaisten, Etiopian amharien, Eritrean tigrinjan ja syyrialaisten sukuisia kansoja, joihin kuuluvat my\xc3\xb6s muinaiset akkadilaiset, assyrialaiset ja babylonialaiset sek\xc3\xa4 foinikialaiset ja monet muut historian kansat. Esiseemil\xc3\xa4iset (protoseemil\xc3\xa4iset) ovat asuneet alkujaan Arabian niemimaalla, Afrikan sarven tai Etiopian alueella._NEWLINE_Seemil\xc3\xa4iset ovat Raamatun Kansojen taulun mukaan Seemin poikia. My\xc3\xb6s kanaanilaiset ja amorilaiset ovat seemil\xc3\xa4isi\xc3\xa4, vaikka ne m\xc3\xa4\xc3\xa4ritell\xc3\xa4\xc3\xa4n Raamatussa Haamin pojiksi (luultavasti siksi, ett\xc3\xa4 olivat heprealaisten eli israelilaisten vihollisia).'